Unatoč slabih rezultata, nema povratka u recesiju (13/8/02) - 2002-08-13
Vlada za drugi dio godine predviđa rast od tri posto, većina ekonomista smatra da je to odveć optimistična prognoza
Američka udruga za ekonomsku politiku prognozira da još uvijek nestabila ekonomska situacija neće rezultirati povratkom recesije. Istraživanje Američke udruge za ekonomsku politiku pokazuje da Sjedinjene Države neće ponovno ući u recesiju unatoč nizu slabih ekonomskih pokazatelja, padu vrijednosti na tržištima dionica te aktualnim koroporacijskim skandalima. U istraživanju su sudjelovala 193 ekonomista. Većina, njih 69 posto, rekla je da postoje mali izgledi za još jednu recesiju u ovoj godini. Velika većina, njih 77 posto, pak, smatra da su niske kamatne stope i trenutna američka monetarna politika – primjereni. Većina sudionika misli da američka Središnja banka ne treba ponovno smanjiti kamatnu stopu kako bi se stimuliralo gospodarstvo. Tim O`Neil, vodeći ekonomist i potpredsjednik Udruge za ekonomsku politiku, smatra da bankrot avio-prijevoznika , najvjerojatnije, neće imati utjecaja na američko gospodarstvo: "Općenito govoreći, stečaji nemaju velikog utjecaja na sveukupu situaciju u gospodarstvu. Razlog tome jest da se radi o neuspjehu jedne kompanije. Ukoliko ta kompanija nije adekvatno organizirana da služi tržištu, možda postoje konkurentne kompanije koje to jesu u stanju." Gospodin O`Neil očekuje gospodarski rast po nešto manjoj stopi do kraja ove godine. Administracija predsjednika Busha predviđa ekonomski rast od tri posto u posljednjih pet ovogodišnjih mjeseci, no većina ekonomista iz privatnog sektora vjeruje da je takva prognoza odviše optimistična. Američko gospodarstvo je zabilježilo pad rasta u tri od ukupno četiri tromjesečja u 2001. godini. Rast ekonomije upravo je u fazi usporavanja, nakon naglog skoka u prva tri mjeseca ove godine.